cyanic-selkie/wikianc huggingface dataset:
บาร์บารา บุช
ช่วงต้นของชีวิต
บาร์บารา เพียซ เป็นบุตรีคนที่ 3 ของนางพอลีน โรบินสันก่อนหน้านี้ พอลีน กับ สามีของเธอ มาร์วิน เพียซผู้ซึ่งภายหลังเป็นประธานบริษัทแม็คคอล คอเปอเรชั่น ผู้ผลิตนิตยสารสตรี บาร์บาราเกิดที่นิวยอร์กและได้ไปอยู่ที่ชานเมือง บาร์บาราได้เข้าเรียนที่โรงเรียนรายน์ ครันทรี เดย์ จากนั้นเข้าเรียนที่ แอชลีย์ ฮอลล์ ในเมืองชาล์สตัน เซาท์แคโรไรนา บาร์บาราเป็นนักกีฬาในวัยสาว และชอบ ว่ายน้ำ เล่นเทนนิส และขี่จักรยาน ช่วงแรกเธอมีความสนใจในการอ่าน บรรพบุรุษของเธอ คือ โธมัส เพียซ แต่ก่อนเป็นผู้ไปอาศัยในอาณานิคมอังกฤษ และบรรพบุรุษของเธอ แฟรงคลิน เพียซเป็นประธานาธิบดีคนที่ 14 แห่งสหรัฐอเมริกา เธอเป็นลูกหลานของเจมส์ เพียซ จูเนียร์ผู้ซึ่งเป็นหลานคนที่ 4 ของแฟรงคลิน เพียซ แม่ของเธอเสียชีวิตด้วยอุบัติเหตุทางรถยนต์ในเดือนกันยายน พ.ศ. 2492
แลนซ์ สตอร์ม
เขาเป็นที่รู้จักในสมาคม เวิลด์เรสต์ลิงเอ็นเตอร์เทนเมนต์ (WWE) ,เอ็กซ์ตรีมแชมเปียนชิพเรสต์ลิง (ECW) และเวิลด์แชมเปี้ยนชิพเรสต์ลิง (WCW) ระหว่างใน 3 สมาคมนี้ สตรอมได้ชนะเอาแชมป์รวมทั้งหมด 13 สมัย (รวมแชมป์แทกทีม 7 สมัย)
การทุจริต
การทุจริต ในทางปรัชญา เทววิทยา และเรื่องอื่น ๆ ทางศีลธรรม หมายถึงความไม่บริสุทธิ์ทางศีลธรรมหรือจิตวิญญาณ หรือความประพฤติที่เบี่ยงเบนไปจากอุดมคติ
ไมโครบรูอะรี
ไมโครบรูอะรี (microbrewery) หรือคราฟต์บรูอะรี (craft brewery) เป็นบรูอะรี (โรงหมักเบียร์) ที่ผลิตเบียร์ปริมาณน้อย มักเล็กกว่าบรูอะรีของบริษัทขนาดใหญ่มาก และมักมีเจ้าของอิสระ บรูอะรีเช่นนี้โดยทั่วไปมีเอกลักษณ์จากการเน้นคุณภาพ รสชาติและเทคนิคการหมัก
ประเทศโคลอมเบียในโอลิมปิกเยาวชนฤดูร้อน 2018
ประเทศโคลอมเบีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติโคลอมเบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 53 คน ใน 15 ชนิดกีฬา ผลการแข่งขันครั้งนี้ประเทศโคลอมเบียได้รับเหรียญรางวัลแบ่งเป็น 4 เหรียญทอง 3 เหรียญเงิน และ 3 เหรียญทองแดง รวมทั้งหมด 10 เหรียญ
อัตถิภาวนิยม
คำอธิบาย
สารนุกรมปรัชญาให้คำอธิบายถึงแนวคิดนี้ว่า "เป็นลัทธิที่ถือว่าการค้นคว้าหาสารัตถะ ทำให้ผู้คิด ออกจากความเป็นจริง ความเป็นจริงที่แท้ก็คือ 'อัตถิภาวะ' ของแต่ละบุคคลซึ่งมีสิ่งแวดล้อมและสภาพซึ่งตนเองได้สะสมไว้โดยการตัดสินใจเลือก" นักปรัชญาที่สำคัญของลัทธินี้เช่น เซอเรน เคียร์เคอกอร์ (Søren Kierkegaard), คาร์ล แจสเปอร์ส (Karl Jaspers), มาร์ทีน ไฮเด็กเกอร์ (Martin Heidegger), ฌ็อง-ปอล ซาทร์ (Jean-Paul Sartre) และ เกเบรียล มาร์เซล (Gabriel Marcel) นักปรัชญาอัตถิภาวนิยมไม่ตั้งใจเสนอคำสอนให้ใครยอมรับเป็นสัจธรรม แต่เสนอเพื่อปลุกใจและกระตุ้นให้ผู้อ่านคิดสร้างปรัชญาของตนขึ้นมาเอง มีวิธีการมองเห็นปัญหาของตนเอง และมีวิธีการหาคำตอบให้แก่ตนเอง รวมความว่าผู้เขียนปรัชญาอัตถิภาวนิยมเขียนอย่างเป็นตัวของตัวเอง เพื่อให้ผู้อ่านรู้จักเป็นตัวของตัวเองด้วย
อันดับย่อยเม่น
เม่น เป็นสัตว์ที่มีความเชื่อว่าสามารถสะบัดขนเข้าใส่ศัตรูได้แต่ความจริงไม่ได้เป็นเช่นนั้น เมื่อเม่นพบศัตรูจะรีบหันหลังให้แล้ววิ่งหนีไปพร้อมทั้งสั่นขนให้เกิดเสียงดังกราว ๆ เป็นการเตือน ไม่ให้ศัตรูเข้าใกล้ แต่ถ้าศัตรูยังวิ่งไล่อยู่เม่นจะรีบหยุดทันที พร้อมทั้งพองขนให้ตั้งชัน และวิ่งถอยหลังเข้าหา ศัตรูที่วิ่งตามไม่สามารถจะหยุดได้ทันจึงถูกขนเม่นทิ่มตำ ขนเม่นจะหลุดจากตัวเม่นได้ง่ายมาก มักจะติดไปกับสัตว์ที่เข้ามาทำอันตรายเสมอและอาจทำให้ศัตรูตายได้ ในอดีต พรานป่าที่เข้าไปล่าสัตว์มักจะนำสุนัขไปด้วยเพื่อช่วยดมกลิ่นและค้นหาสัตว์ป่าถ้าพบเห็นเม่นมันจะวิ่งไล่ทันที เมื่อเม่นหยุดวิ่ง สุนัขจะวิ่งชนเม่นทันทีจึงมักได้รับบาดเจ็บและมีขนเม่นติดตามตัว เมื่อเจ้าของสุนัขพบเข้าจึงคิดว่าเม่นสะบัดขนเข้าใส่ ทำให้เกิดความเชื่อผิด ๆ ตามกันมา
เซคันด์ไลฟ์
เซคันด์ไลฟ์ (Second Life: SL) เป็นโลกเสมือนบนอินเทอร์เน็ต เริ่มให้บริการเมื่อราว พ.ศ. 2546 พัฒนาโดยบริษัทลินเดนรีเสิร์ช (นิยมเรียกกันว่า ลินเดนแล็บ) และได้รับความสนใจในทางสากลผ่านสื่อข่าวเป็นกระแสหลักในช่วงปลายปี พ.ศ. 2549 ถึงต้นปี พ.ศ. 2550 สามารถใช้บริการเซคันด์ไลฟ์ผ่านทางโปรแกรมลูกข่ายที่ชื่อว่า Second Life Viewer ซึ่งดาวน์โหลดได้จากเว็บไซต์หลัก ผู้ใช้งานแต่ละคนจะเรียกว่า ผู้อาศัย (Resident)  ซึ่งสามารถสื่อสารหรือแสดงปฏิสัมพันธ์กับผู้ใช้คนอื่นผ่านการแสดงออกของอวตาร (avatar) โปรแกรมดังกล่าวเป็นระดับการพัฒนาขั้นสูงของบริการเครือข่ายเชิงสังคมผสานเข้ากับมุมมองทั่วไปของเมทาเวิร์ส (metaverse) ผู้อาศัยแต่ละคนสามารถสำรวจ พบปะกับผู้อาศัยอื่น คบหาสมาคม มีส่วนร่วมในกิจกรรมส่วนบุคคลหรือเป็นกลุ่ม สร้างและซื้อขายไอเทม (ทรัพย์สินเสมือน) หรือให้บริการใดๆ บนเซคันด์ไลฟ์
แม้เซคันด์ไลฟ์จะถูกเรียกว่าเกมในบางครั้ง แต่ก็ยังเป็นที่ถกเถียงกันอยู่ ถึงแม้อาจจัดได้ว่าเป็นเกมอย่างหนึ่งที่พื้นฐานที่สุด แต่เซคันด์ไลฟ์ก็ไม่มีแต้ม คะแนน ผู้ชนะหรือผู้แพ้ ระดับ กลยุทธ์ในการจบเกม หรือคุณสมบัติอื่นใดที่จะระบุว่าเป็นเกม แต่ถึงกระนั้น ในโลกของเซคันด์ไลฟ์อาจมีเกมให้เล่นด้วยก็ได้ โปรแกรมนี้เป็นเพียงสภาพแวดล้อมเสมือนที่วางโครงสร้างไว้บางส่วน ที่ซึ่งตัวละครจะต้องรับผิดชอบกิจกรรมใดๆ ด้วยตัวเอง เพื่อความบันเทิงส่วนตัว
การเคลื่อนที่
อวตารสามารถขับขี่ยานพาหนะได้ ยานพาหนะพื้นฐานที่สุดก็คือรถคาร์ทที่อยู่ในไลบรารีวัตถุซึ่งผู้อาศัยทุกคนมี และยังมียานพาหนะที่สร้างโดยผู้อาศัยคนอื่นๆ ทั้งแบบฟรีและแบบซื้อขาย มีให้เลือกหลากหลายทั้งรถยนต์ มอเตอร์ไซค์ เครื่องบิน เฮลิคอปเตอร์ เรือดำน้ำ หรือบัลลูน เป็นต้น สำหรับอากาศยานสามารถบินได้สูงสุด 4,096 เมตร ซึ่งเป็นความสูงที่จำกัดไว้บนวัตถุบินได้ทุกชนิด ปัจจุบันมีตลาดขนาดใหญ่สำหรับยานพาหนะและกำลังเติบโตในเซคันด์ไลฟ์ โดยเฉพาะตลาดรถยนต์ ส่วนใหญ่สร้างขึ้นเพื่อใช้เป็นพาหนะหรือใช้ตั้งโชว์ แต่ก็ยังมีกลุ่มผู้อาศัยกลุ่มเล็กๆ ที่สร้างรถยนต์เพื่อใช้สำหรับแข่งขันในสนาม
สำหรับการเดินทางแบบรวดเร็วทันใจ อวตารสามารถเทเลพอร์ต (teleport: TP) ไปยังตำแหน่งที่ต้องการได้โดยตรง โดยเลือกจุดหมายปลายทางบนหน้าต่างแผนที่ หรือได้รับการเชิญชวนจากคนอื่น อวตารยังสามารถกำหนดแลนด์มาร์ก (landmark: LM) บนตำแหน่งที่ตนเองยืนอยู่ เพื่อให้สามารถเทเลพอร์ตกลับมายังตำแหน่งเดิมได้ในภายหลัง และสามารถแจกจ่ายแลนด์มาร์กให้กับอวตารคนอื่นได้อีกด้วย
เศรษฐกิจและอสังหาริมทรัพย์
นอกจากนี้ยังมีที่ดินอีกประเภทคือ "ที่ดินส่วนบุคคล" (Private Estate) ประกอบด้วยเกาะหรือเขตส่วนบุคคลมากกว่าหนึ่งเขต ที่ซึ่งมีข้อกำหนดและราคาต่างจากเมนแลนด์อย่างสิ้นเชิง การเริ่มต้นซื้อที่ดินส่วนบุคคลสามารถกระทำได้โดยผู้อาศัยหนึ่งคนที่ไม่ได้เข้าร่วมในกลุ่มใดๆ เรียกว่าเป็น "เจ้าของที่ดิน" (Estate Owner) ซึ่งสามารถมอบหมายตำแหน่งหน้าที่ผู้จัดการที่ดินหรือผู้จัดการเขตให้กับผู้อาศัยอื่นที่ไม่ใช่สมาชิกแบบพรีเมียมก็ได้ เขตส่วนบุคคลหลายๆ เขตสามารถรวมให้เป็นที่ดินผืนเดียวกันเพื่อให้ง่ายต่อการจัดสรร ที่ดินแต่ละส่วนในที่ดินส่วนบุคคลสามารถซื้อขายได้ในนามของเจ้าของที่ดิน และลินเดนแล็บจะไม่เข้าไปยุ่งเกี่ยวกับกรณีพิพาทระหว่างเจ้าของที่ดินกับผู้อาศัยรายอื่นด้วยตัวเอง ยกตัวอย่างเช่น เจ้าของที่ดินสามารถเอาที่ดินกลับคืนมาจากผู้อาศัยอื่นที่ซื้อไปแล้วโดยที่ลินเดนแล็บจะไม่เข้าไปช่วยตัดสินการโต้เถียงนั้น ลินเดนแล็บจะรับรู้เพียงว่าเจ้าของที่ดินเป็นผู้ที่ครอบครองกรรมสิทธิ์ในเขตนี้ และไม่มีผู้อาศัยคนใดที่ต้องจ่ายให้ลินเดนแล็บเพื่อที่จะใช้ที่ดินส่วนบุคคลผืนดังกล่าว ถึงแม้ว่าเจ้าของที่ดินจะเก็บค่าธรรมเนียมเองก็ตาม ดังนั้นผู้อาศัยอาจสามารถครอบครองที่ดินได้โดยไม่ต้องเป็นสมาชิกแบบพรีเมียมหรือต้องจ่ายค่าธรรมเนียมการใช้ที่ดิน (ขึ้นอยู่กับนโยบายของเจ้าของที่ดิน) ราคาของเขตส่วนบุคคลแต่ละเขตคือ 1,675 ดอลลาร์สหรัฐ เฉพาะในการซื้อครั้งแรก และตามด้วยค่าบำรุงรักษารายเดือน 295 ดอลลาร์สหรัฐ
ผลงานสร้างสรรค์และลิขสิทธิ์
หนึ่งในลักษณะเฉพาะของเซคันด์ไลฟ์คือ ผู้อาศัยจะเป็นผู้สร้างเนื้อหาในโลกเสมือน ไม่ใช่ลินเดนแล็บ อวตารของผู้อาศัยเป็นตัวอย่างหนึ่งของเนื้อหาที่สร้างโดยผู้ใช้ (user-generated content)
อักษรเทงกวาร์
ในวรรณกรรม
ในปกรณัมของโทลคีน ผู้ประดิษฐ์อักษรเทงกวาร์คือ เฟอานอร์ เจ้าชายเอลฟ์ชาวโนลดอร์ ในยุคสมัยแห่งพฤกษา ก่อนหน้านั้นพวกเอลฟ์ใช้อักษรที่เรียกว่า ซารัต (sarat, พหูพจน์ - ซารัตติ sarati) ผลงานประดิษฐ์ของรูมิล ครูตำนานแห่งวาลินอร์ เฟอานอร์ปรับปรุงรูปแบบอักษรเหล่านั้นจนมีรูปแบบที่ดีขึ้น และตั้งชื่อว่า เทงกวา (tengwa, พหูพจน์ - เทงกวาร์ tengwar) ต่อมาอักษรเทงกวาร์กลายเป็นที่นิยมใช้แพร่หลายมากที่สุดในหมู่เอลฟ์
ประแสง มงคลศิริ
งานการเมือง
ปี พ.ศ. 2544 ได้สมัครรับเลือกตั้ง ส.ส.สังกัดพรรคไทยรักไทย ในพื้นที่บ้านเกิดของตนจังหวัดอุทัยธานี เขต 1 แต่แพ้ให้กับนายธีรพันธ์ วีระยุทธวัฒนะ จากพรรคชาติไทย ต่อมาคณะกรรมการเลือกตั้ง (กกต.) มีคำสั่งให้เลือกตั้งใหม่ เพราะนายธีรพันธ์ถูกใบเหลือง ผลปรากฏว่านายประแสง พลิกกลับมาชนะได้รับเลือกตั้งเป็น ส.ส.สมัยแรก
ปี พ.ศ. 2550 พรรคไทยรักไทยถูกศาลรัฐธรรมนูญสั่งยุบพรรค นายประแสงและอดีตส.ส.พรรคไทยรักไทยส่วนใหญ่ จึงลงสมัครรับเลือกตั้ง ส.ส.พรรคพลังประชาชนที่มี นายสมัคร สุนทรเวช เป็นหัวหน้าพรรค แต่ถูกข้อกล่าวหาให้ถูกเพิกถอนสิทธิ์ (ใบแดง) ก่อนการหย่อนบัตรลงคะแนน เนื่องจากใช้ภาพและเสียงของ ดร.ทักษิณ ชินวัตร ในการหาเสียงโดยประกาศพาทักษิณกลับบ้าน ทั้งๆที่ กกต. ได้มีมติห้ามไว้ก่อนหน้านั้น
ปี 2564 เข้าร่วมเป็นทีมนโยบาย Better Bangkok ของ รศ.ดร.ชัชชาติ สิทธิพันธุ์ รณรงค์เลือกตั้งผู้ว่าราชการกรุงเทพมหานคร เมื่อรศ.ดร.ชัชชาติได้รับเลือกตั้งในวันที่ 22 พ.ค.2565 เป็นผู้ว่าราชการกรุงเทพมหานคร ได้มอบหมายให้นายประแสงเป็นกรรมการบริษัท กรุงเทพธนาคม จำกัด วิสาหกิจของกรุงเทพมหานคร ต่อมาคณะกรรมการบริษัทมีมติให้ดำรงตำแหน่งกรรมการผู้อำนวยการ
ก่อแก้ว พิกุลทอง
บทบาทการเมือง
ในการเลือกตั้งทั่วไป 3 กรกฎาคม 2554 นายก่อแก้ว สมัครรับเลือกตั้ง ส.ส.ในระบบบัญชีรายชื่อ พรรคเพื่อไทย ลำดับที่ 54 และได้รับการเลือกตั้งเป็น ส.ส.
ออร์แกเนลล์
การระบุออร์แกเนลล์สามารถทำได้ด้วยการส่องภายใต้กล้องจุลทรรศน์ และยังสามารถแยกให้บริสุทธิ์ได้โดยวิธีการกระบวนการปั่นแยกเซลล์ (cell fractionation) ออร์แกเนลล์มีหลายประเภท ซึ่งสังเกตได้ชัดเจนในเซลล์ยูแคริโอต ออร์แกเนลล์ยังหมายรวมถึงโครงสร้างที่ประกอบขึ้นเป็นระบบเอนโดเมมเบรน (เช่น เยื่อหุ้มนิวเคลียส, ร่างแหเอนโดพลาซึม, และกอลไจแอปพาราตัส) และโครงสร้างอื่น ๆ เช่น ไมโทคอนเดรียและพลาสติด ในขณะที่โพรแคริโอตไม่มีออร์แกเนลล์แบบที่มีในยูแคริโอต โพรแคริโอตบางชนิดมีไมโครคอมพาร์ทเมนต์ที่มีเปลือกโปรตีนหุ้มอยู่ เชื่อว่าเป็นออร์แกเนลล์ในยุคแรก ๆ และยังมีหลักฐานว่าพบโครงสร้างที่มีเยื่อหุ้มอีกด้วย
ออร์แกเนลล์ในโพรแคริโอต
แบคทีเรียในไฟลัม Planctomycetes ได้แสดงให้เห็นคุณสมบัติการแบ่งหน้าที่การทำงานภายในเซลล์ แบคทีเรียในไฟลัมนี้มีเยื่อหุ้มภายในที่แยกไซโทพลาสซึมออกเป็น paryphoplasm (พื้นที่ชั้นนอกที่ปราศจากไรโบโซม) และ pirellulosome (หรือไรโบพลาสซึม ซึ่งเป็นพื้นที่ชั้นในที่มีไรโบโซม) แอนแอมมอกโซโซมที่มีเยื่อหุ้มถูกค้นพบในแบคทีเรียไฟลัม Planctomycetes พวกที่ออกซิไดส์แอมโมเนียแบบไม่ใช้ออกซิเจน 5 สกุล ใน Gemmata Obscuriglobus มีรายงานว่าพบโครงสร้างคล้ายนิวเคลียสที่ล้อมรอบด้วยเยื่อหุ้มลิพิด
คอมพาร์ทเมนทัลลิเซชันเป็นคุณสมบัติของโครงสร้างสำหรับการสังเคราะห์ด้วยแสงในโพรแคริโอต แบคทีเรียสีม่วงมีโครมาโตฟอร์ ซึ่งเป็นศูนย์กลางการเกิดปฏิกิริยาที่พบบนส่วนที่หวำเข้าไปของเยื่อหุ้มเซลล์ แบคทีเรียกำมะถันสีเขียวมีคลอโรโซม ซึ่งเป็นแอนเทนนาคอมเพล็กซ์สำหรับสังเคราะห์ด้วยแสงยึดติดกับเยื่อหุ้มเซลล์ ไซยาโนแบคทีเรียมีเยื่อไทลาคอยด์สำหรับปฏิกิริยาแสง โดยพบว่าเยื่อหุ้มเซลล์และเยื่อหุ้มไทลาคอยด์ดังกล่าวมีลักษณะไม่ต่อเนื่องกัน
จูเซปเป รอสซี
ระดับนานาชาติ
ในปี 2006 รอสซีได้รับเชิญจากบรู๊ซ อารีน่า โค้ชทีมชาติสหรัฐอเมริกาในขณะนั้น ให้เข้าร่วมแคมป์ฝึกซ้อมก่อนศึกฟุตบอลโลก 2006 แต่รอสซีได้ปฏิเสธไป เนื่องจากเขาต้องการเล่นให้กับอิตาลี
มาร์เชลโล ลิปปี้ เทรนเนอร์ทีมชาติอิตาลีชุดใหญ่ได้เรียกตัวเขามาติดทีมในเดือนกันยายน 2008 เพื่อทำศึกฟุตบอลโลก 2010 รอบคัดเลือกโซนยุโรป โดยได้ประเดิมสนามในเกมเสมอ 0-0 กับบัลแกเรีย ก่อนที่รอสซี่จะทำประตูแรกในทีมชาติได้ในเกมอุ่นเครื่องกับไอร์แลนด์เหนือเมื่อเดือนมิถุนายน 2009
ตู้เย็น
การออกแบบ
นอกจากนี้ยังมีอีกหลายวิธีในการทำความเย็น
ประสิทธิภาพของตู้เย็น
ตู้เย็นที่มีประสิทธิภาพมากสุดตามทฤษฎีคือตู้เย็นคาร์โนต์ซึ่งไม่สามารถผลิตได้จริง
ทางหลวงแผ่นดินหมายเลข 1148
ทางหลวงแผ่นดินหมายเลข 1148 (ท่าวังผา-เชียงคำ) เป็นทางหลวงแผ่นดินระหว่างอำเภอท่าวังผา จังหวัดน่าน และอำเภอเชียงคำ จังหวัดพะเยา เป็นเส้นทางที่ได้ชื่อว่ามีความสวยงามเส้นทางหนึ่ง มีระยะทางประมาณ 113 กิโลเมตร
เภสัชกร
หลักสูตรการเรียนเภสัชศาสตร์
การเรียนในคณะเภสัชศาสตร์ นิสิต/นักศึกษาจะต้องเรียนรู้หลายรายวิชา ทั้งวิชาที่ยังไม่เกี่ยวข้องกับเรื่องยา แต่จำเป็นต้องเรียนเพื่อใช้เป็นความรู้พื้นฐาน และวิชาที่เกี่ยวข้องกับยา
การจดทะเบียนเป็นเภสัชกร
เพื่อให้เกิดความปลอดภัยในการใช้ยาแก่ประชาชนทั่วไป ประเทศต่าง ๆ จึงได้กำหนดบุคคลที่จะมาเป็นเภสัชกรจะต้องถูกฝึกอบรมมาอย่างถูกต้องและพอเพียงโดยการจดทะเบียน ซึ่งผู้ที่ได้รับการจดทะเบียนจะต้องมีคุณสมบัติและผ่านการสอบ ดังนี้
สาขาวิชาบริบาลเภสัชกรรม (Pharmaceutical Care)
- ตรวจสอบขนาดยาที่แพทย์สั่งใช้ จะต้องไม่ต่ำกว่าขนาดที่ให้ผลในการรักษา และต้องไม่สูงเกินขนาดยาสูงสุดที่สามารถใช้ได้
พระเจ้าบรมวงศ์เธอ พระองค์เจ้าวาปีบุษบากร
พระประวัติ
พระเจ้าบรมวงศ์เธอ พระองค์เจ้าวาปีบุษบากร สิ้นพระชนม์เมื่อวันที่ 15 ธันวาคม พ.ศ. 2525 พระราชทานเพลิงพระศพ ณ พระเมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อวันที่ 26 มีนาคม พ.ศ. 2526 มีพระชันษายืนยาวถึง 91 ปี นับเป็นพระราชบุตรในพระบาทสมเด็จพระจุลจอมเกล้าเจ้าอยู่หัวที่มีพระชันษาสูงที่สุดและมีพระชนม์ชีพเป็นพระองค์สุดท้าย และเป็นพระราชธิดาบุญธรรมพระองค์เดียวที่มีพระชนมชีพอยู่จนได้จัดการพระบรมศพของพระมารดาเลี้ยง คือสมเด็จพระศรีสวรินทิราบรมราชเทวี พระพันวัสสาอัยยิกาเจ้า ที่ทรงอภิบาลพระองค์มาตั้งแต่ยังทรงพระเยาว์ และทรงดำรงตำแหน่งเป็นองค์กุลเชษฐ์แห่งพระบรมวงศานุวงศ์ในรัชกาลพระบาทสมเด็จพระมหาภูมิพลอดุลยเดชมหาราช บรมนาถบพิตร ตราบจนสิ้นพระชนม์
สาธารณรัฐกาแลกติก
ความเป็นมาในช่วงแรก
7,003 ปี ก่อนยุทธการยาวิน การแตกแยกครั้งใหญ่ครั้งที่สองได้เกิดขึ้นเมื่อกลุ่มของเจไดที่ร่วงโรยได้ค้นพบเทคนิคในการใช้พลังเพื่อสร้างรูปแบบชีวิตที่แตกต่างออกไป สิ่งนี้ได้เริ่มร้อยปีแห่งความมืดมน เป็นศตวรรษที่ยาวนาน ซึ่งสามารถเห็นการสร้างสรรค์สัตว์ร้ายขึ้นมา ที่รู้จักกันมากที่สุดก็คือสัตว์ประเภทงูอย่างลีเวียแธน ซึ่งจะดูดกลืนพลังงานชีวิต ยุทธการคอร์บอสในช่วง 6,900 ปีก่อนยุทธการยาวิน เจไดได้บดขยี้กบฏและเนรเทศเจไดบางส่วนจากอวกาศที่รู้จัก อย่างไรก็ตาม เจไดที่ร่วงโรยได้ค้นพบไซออสท์ โลกที่โดดเดี่ยวที่มีเผ่าพันธุ์ที่เกี่ยวข้องกับพลังอาศัยอยู่ เผ่าซิธ
สงครามซิธเก่า
4,015 ปีก่อนยุทธการยาวิน ได้เกิดการปฏิวัติครั้งใหญ่โดยดรอยด์บนคอรัสซัง นำโดยเอชเค-01 ผู้ซึ่งท้ายสุดก็ต้องพ่ายแพ้ให้กับอาคา เจธและเจได ในการรบครั้งนั้น อาร์คา เจธได้ค้นพบเทคนิคในการทำให้เครื่องจักรหยุดทำงานด้วยการใช้พลัง
ตั้งแต่ 3,970 - 3,670 ปีก่อนยุทธการยาวิน ความแตกแยกแห่งคานซ์เกิดขึ้นในเขตคานซ์ ในช่วงเวลานั้นเอง ผู้ว่าราชการไมเรียลแห่งอาร์กาซด้าแยกตัวออกจากสาธารณรัฐและก่อตั้งกองทหารขึ้นมาในเขตคานซ์ ในช่วงเวลานั้น กองกำลังทางทหารของเธอได้เข้าบุกดาวที่ต่อต้านอำนาจของเธอในเขตคานซ์ รวมทั้งลอร์ด เธอมักใช้คนที่อาศัยบนดาวนั้นมาเป็นทาส ชาวลอร์ดเดียน
การใช้แรงงานทาสชาวลอร์ดเดียนถูกสั่งห้ามให้สื่อสารกัน ผลก็คือ พวกเขาถูกบังคับให้พัฒนาระบบการแสดงท่าทาง, ท่าทางสีหน้า, และท่าทางร่างกายเพื่อพูดคุยกัน การสื่อสารโดยไม่พูดนี้ยังคงถูกใช้ไปอีกสี่พันปีหลังจากนั้น หลังจากสามศตวรรษและสูญเสียชีวิตไปกว่าห้าพันล้านชีวิต รวมทั้งชาวลอร์ดเดียนประมาณ 500 ล้านคน ความแตกแยกแห่งคานซ์จบลงเมื่อเจไดและสาธารณรัฐโค่นกองทหารเหล่านั้นลง
ความตกต่ำของสาธารณรัฐ
- วุฒิสมาชิกพัลพาทีน
ในช่วงเวลานี้ (32 ปีก่อนยุทธการยาวิน) วุฒิสมาชิกจากนาบูนามว่าพัลพาทีน บ้านเกิดของเขาถูกยึดโดยสมาพันธ์พาณิชย์ แม้ว่าดาวทั้งดวงจะถูกยึดครอง มันก็เป็นที่กล่าวโทษว่ามันเกิดขึ้นเพราะระบบดำเนินงานของรัฐบาล เมื่อราชินีอมิดาล่า—ผู้นำสูงสุดที่ถูกเลือกจากระบบนาบู—กล่าวต่อหน้าวุฒิสภาว่าต้องการให้มีการทำอะไรสักอย่าง เธอยังอภิปรายไม่ไว้วางใจในตัวผู้นำของสาธารณรัฐ เนื่องมาจากแรงกดดันของพัลพาทีน และสมุหนายกฟินิส วาโลรัมก็ถูกลงคะแนนเสียงให้ออกจากหน้าที่ นี่ทำให้คะแนนการเลือกตั้งให้ขึ้นเป็นสมุหนายกของพัลพาทีนเพิ่มขึ้น
สงครามโคลน
ตามปกติแล้ว สมุหนายกจะมีสาระอยู่เพียง 2-4 ปี แต่พัลพาทีนนั้นมีวาระที่ยาวนานกว่า เนื่องมาจากวิกฤตการณ์ฝ่ายแบ่งแยกดินแดน
จุดจบของประชาธิปไตย
- วุฒิสมาชิกแพดเม่ อมิดาล่า
เมื่อสงครามโคลนมาถึงจุดสิ้นสุด พัลพาทีนได้ปรกาศต่อหน้าวุฒิสภาว่าสาธารณรัฐกาแลกติกได้กลายมาเป็นจักรวรรดิกาแลกติกซึ่งจะแข็งแกร่งพอที่จะพ้นภัยจากศัตรูนอกรัฐได้ สมุหนายกผู้ซึ่งตอนนี้ได้เปลี่ยนตัวเองมาเป็นจักรพรรดิของกาแลกซี่ ด้วยการถูกลวงตาจากมนตร์และทักษะของพัลพาทีน ซึ่งเป็นผลจากการโน้มน้าวด้วยด้านมืดของเขา เหล่าวุฒิสมาชิกส่วนใหญ่จึงสนับสนุนเขาด้วยเสียงปรบมือที่กึกก้อง สาธารณรัฐได้ถูกแทนที่ด้วยจักรวรรดิอย่างสมบูรณ์ ในปีต่อมา ผู้คนของกาแลกซี่ต้องเสียใจจากการมองคนผิดของพวกเขา
ด้านบริหาร
มันยังคงเป็นตำแหน่งที่น่าเคารพ อย่างไรก็ตาม สมุหนายกมีห้องทำงานขนาดใหญ่ทั้งในตึกวุฒิสภาและอาคารทรงโดมในเมืองกาแลกติก สัญลักษณ์หน่วยงานของรัฐบาลคือสมุหนายก เช่นเดียวกันวุฒิสภากาแลกติก เครื่องหมายนี้มีอยู่บนโพเดี่ยมของสมุหนายกในห้องประชุมของวุฒิสมาชิก เมื่ออยู่ในห้องหลัก สมุหนายกมักจะสวมชุดคลุมที่เรียกว่าวีด้า (veda) สมุหนายกจะถูกเลือกตั้งมาจากวุฒิสมาชิก ผู้ซึ่งสร้างวุฒิสภากาแลกติกและมีวาระทั้งหมดสี่ปี สมุหนายกจะรับช่วงต่อได้เพียงสองวาระเท่านั้น วาระละสี่ปีเช่นกัน
ด้านพิจารณาคดี
ศาลสูงเป็นศาลที่สูงที่สุดในสาธารณรัฐเก่า และประกอบด้วยด้านการพิจารณาคดีรัฐบาลของสาธารณรัฐ ศาลสูงเป็นศูนย์บัญชาการในอาคารศาลกาแลกติกบนคอรัสซัง
สังคมและวัฒนธรรม
"สาธารณรัฐคืออารยธรรม มันเป็นสิ่งเดียวที่เรามี"
ทางด้านทหาร
- พัลพาทีน
หลังจากยุทธการรูซานน์ สาธารณรัฐยกเลิกกองทหารมากมายของมัน เหลือเพียงกองกำลังขนาดเล็กที่มีไว้เพื่อรักษาความปลอดภัยเท่านั้น กองกำลังนี้ได้กลายมาเป็นกรมพิจารณาคดีในเวลาต่อมา นี่แสดงถึงความสงบสุขอันเหมาะสมกับสาธารณรัฐ ดังที่สาธารณรัฐใช้อัศวินเจไดในฐานะ"ผู้รักษาความสงบ"
ในปีที่ 19 ก่อนยุทธการยาวิน สมุหนายกพัลพาทีนได้เปลี่ยนสาธารณรัฐกาแลกติกเป็นจักรวรรดิกาแลกติก โคลนทรูปเปอร์ที่ภักดีแห่งกองทัพสาธารณรัฐได้กลายมาเป็นสตอร์มทรูปเปอร์แห่งกองพันพายุที่น่าเกรงขาม ขณะที่ทหารประจำและยานอวกาศถูกรวมเข้าเป็นกองทัพบกขอจักรวรรดิและกองทัพเรือของจักรวรรดิตามลำดับ เมื่อโคลนหมดอายุ พลเมืองของจักรวรรดิก็ถูกเรียกเข้ามาทำหน้าที่แทน
พุทธานุภาพ
พุทธานุภาพ เป็นละครโทรทัศน์แนวชีวิต-ดราม่า ผลิตโดย บริษัท เรต ดราม่า จำกัด บทประพันธ์ กัลปพฤกษ์ บทโทรทัศน์ วิรัช เทพโยธา, ธนาชัย วิโนทัย, อ พัชร กำกับการแสดงโดย นพดล มงคลพันธ์ ออกอากาศทุกวันพุธ–พฤหัสบดี เวลา 20.15 - 22.20 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ศรราม เทพพิทักษ์, สุจิรา อรุณพิพัฒน์ และนักแสดงสมทบรับเชิญอีกมากมาย เริ่มตอนแรกวันที่ 9 กรกฎาคม พ.ศ. 2546–27 สิงหาคม พ.ศ. 2546 ละครเรื่องนี้ คว้าเกียรติบัตรละครส่งเสริมพระพุทธศาสนาและจริยธรรมดีเด่น เผยสอดแทรกคุณธรรมผ่านตัวละครได้ยอดเยี่ยม สำนักงานพระพุทธศาสนาแห่งชาติ สังกัดสำนักนายกรัฐมนตรีประกาศมอบเกียรติบัตรเชิดชูให้เป็นละครส่งเสริมพระพุทธศาสนาและจริยธรรมอันดีงามดีเด่นประจำปี 2546
เดดิคูรัส
ฟอสซิลของ Doedicurus clavicaudatus ถูกพบในอเมริกาเหนือและอเมริกาใต้ โดยเฉพาะที่ Ensenada Formation ในอาร์เจนตินา เนื่องจากสัตว์ชนิดนี้สูญพันธุ์ไปเมื่อไม่นานมานี้ จึงสันนิษฐานว่าอาจถูกล่าโดยมนุษย์กลุ่มแรกที่ตั้งรกรากอเมริกาใต้ ระดับดีเอ็นเอที่รักษาไว้ได้คือ 2/5 สัตว์ที่อุ้มบุญน่าจะเป็นอมาดิลโล แต่ความเหมาะสมมีเพียง 1/5 เพราะอมาดิลโลยักษ์ซึ่งใหญ่ที่สุดในบรรดาอมาดิลโลชนิดเดียวกัน ยังมีน้ำหนักแค่ 30 กิโลกรัม เมื่อเปรียบเทียบกับไซส์รถเต่าแล้ว ถือว่ายังห่างกันไกล
สาธารณสุขในประเทศไทย
เอชไอวี/เอดส์
นับแต่มีรายงานเอชไอวี/เอดส์ครั้งแรกในประเทศไทยในปี 2527 มีผู้ใหญ่ป่วย 1,115,415 คนจนถึงปี 2551 และมีผู้เสียชีวิต 585,830 คนตั้งแต่ปี 2527 ในปี 2552 ความชุกของเอชไอวีในผู้ใหญ่คิดเป็นร้อยละ 1.3 ในปี 2552 ประเทศไทยเป็นประเทศที่มีความชุกของเอชไอวีสูงสุดในทวีปเอเชีย
กัณฑ์สิทธิ์ เปรมธนากุล
เชียงใหม่ เอฟซี
เนื่องจากกัณฑ์สิทธิ์เป็นแฟนตัวยงของทีม พยัคฆ์ล้านนา  สโมสร เชียงใหม่ เอฟซี เขาจึงมักจะไปดูเกมของเชียงใหม่เอฟซีในบ้านอยู่เสมอจนกระทั่งทางสโมสรได้ติดต่อให้ทางสถาบัน  ฯ  มาเป็นคู่อุ่นเครื่องทุกวันพุธทำให้ฝีเท้าและฟอร์มการเล่นของเขาไปเข้าตาสตาฟฟ์โค้ชของเชียงใหม่จึงได้ติดต่อให้เขาเข้ามาเป็นนักฟุตบอลอาชีพของสโมสร
ฟ้อนยอง
ภาษาไทยกลาง
ท่าฟ้อนยองมี15ท่าแต่16ครั้งนะ เพิ่มพูลกุศล 2ครั้งน่ะ
ตำบลยุหว่า
การปกครองในท้องถิ่น
ตำบลยุหว่าแบ่งการปกครองเป็น 15 หมู่บ้าน ได้แก่
สวนสัตว์พาต้า
ประวัติ
จุดเด่นของสวนสัตว์แห่งนี้ในช่วงเปิดตัว คือ อยู่บนชั้นสูงสุดของห้างสรรพสินค้าที่ทันสมัยในยุคนั้น ต้องอาศัยลิฟต์แก้ว ซึ่งมีผนังกระจกขึ้นไป เดินทางขึ้นไปพร้อมกับชมทิวทัศน์ภายนอกอาคาร บางส่วนของสวนสัตว์ติดเครื่องปรับอากาศ เพื่อจัดแสดงสัตว์เมืองหนาว ที่ไม่มีแสดงที่สวนสัตว์อื่น ๆ ของรัฐในประเทศไทย เช่น นกเพนกวิน อนึ่ง สวนสัตว์พาต้าเคยถูกไฟไหม้เมื่อ พ.ศ. 2535 จนทำให้สัตว์เล็กสัตว์น้อยที่อยู่ในส่วนจัดแสดงตายเป็นจำนวนมาก ก่อนจะมีการปรับปรุงและเปิดให้เข้าชมได้ตามปกติในอีกไม่กี่เดือนต่อมา
เดอะบิกแบงเธียรี
นักแสดง
นักแสดงต่อไปนี้เคยเป็นนักแสดงรับเชิญ แต่ต่อมาได้เลื่อนขั้นเป็นนักแสดงหลัก
เมสซาลา
ABFS-RR01M เมสซาลาดิโนเฟาสท์ อัลฟา
ปรากฏตัวในโมเดลคิทซีรีส์ ไทแรนท์ซอร์ดออฟนีโอฟาเลีย ออกแบบโดยคาสุมิ ฟุจิตะ เป็นรุ่นผลิตจำนวนมากของเมสซาลาดิโนเฟาสท์ จูปิเตอร์ แตกต่างจากรุ่นจูปิเตอร์ที่ไม่มีแขนแต่จะติดตั้งอาวุธ เช่น มิสไซล์ลันเชอร์ไว้แทน
อาร์ทูดีทู
สงครามโคลน
- อนาคิน สกายวอล์คเกอร์พูดกับแพดเม่ อมิดาล่าเมื่อทั้งคู่ได้ออกจากคอรัสซังอย่างลับๆ
สิบปีหลังจากยุทธการนาบู ช่วงใกล้การปะทุของสงครามโคลน อาร์ทูดีทูยังคงอยู่ในการดูแลของนาบู เขาทำหน้าที่ให้กับวุฒิสมาชิกแพดเม่ อมิดาล่า หลังจากที่ชีวิตของแพดเม่ถูกคุกคามโดยมือลอบสังหารบนที่จอดยานของทูตจากนาบูที่คอรัสซัง เขาได้ทำหน้าที่เป็นยามเพื่อระวังภัยให้เธอตอนที่เธอนอนหลับในห้องนอน แพดเม่ฝากความปลอดภัยของเธอไว้กับอาร์ทูดีทู โชคไม่ดี ตะขาบมีพิษที่ถูกใช้โดยแซม วีเซลล์ได้เจาะเข้ามาในห้องโดยที่เซ็นเซอร์ของอาร์ทูไม่ตรวจพบ แต่ก็โชคดีที่อนาคินและโอบีวัน เจไดผู้ที่ได้รับหน้าที่ให้อารักขาอมิดาล่าได้รับรู้ถึงภัยอันตรายในเวลานั้น จากนั้นไม่นานอาร์ทูดีทูร่วมเดินทางไปกับอนาคินและแพดเม่สู่นาบู ก่อนที่จะไปต่อที่ทาทูอีน ที่นั่น พวกเขาได้พบกับซีทรีพีโออีกครั้งหนึ่ง และทั้งสองก็ได้ร่วมเดินทางกับอนาคินและแพดเม่สู่จีโอโนซิสเพื่อที่จะเข้าช่วยเหลือโอบีวัน เคโนบี
การสำรวจอวกาศ
ครั้งหนึ่งการสำรวจอวกาศเป็นประเด็นการแข่งขันที่สำคัญระหว่างขั้วอำนาจ เช่นในระหว่างสงครามเย็น การสำรวจอวกาศยุคใหม่ช่วงแรกเป็นการแข่งขันกันระหว่างสหภาพโซเวียตกับสหรัฐอเมริกา ได้แก่ การส่งยานที่สร้างด้วยมนุษย์ออกไปโคจรรอบโลกได้เป็นครั้งแรกในดาวเทียมสปุตนิก 1 ของสหภาพโซเวียต เมื่อ 4 ตุลาคม ค.ศ. 1957 และการพิชิตดวงจันทร์เป็นครั้งแรกของยานอพอลโล 11 ของสหรัฐอเมริกาเมื่อ 20 กรกฎาคม ค.ศ. 1969 โดยมากโครงการสำรวจอวกาศของโซเวียตจะสามารถบรรลุเป้าหมายเป็นครั้งแรกได้ก่อน ภายใต้การนำของ Sergey Korolyov และ Kerim Kerimov เช่นการส่งนักบินอวกาศออกไปนอกโลกได้เป็นครั้งแรกใน ค.ศ. 1961 (ยูริ กาการิน เป็นนักบินอวกาศคนแรกของโลก) การออกเดินในอวกาศครั้งแรกใน ค.ศ. 1965 (อเล็กซี เลโอนอฟ) และการส่งสถานีอวกาศแห่งแรก (สถานีอวกาศซัลยูต 1) ในปี ค.ศ. 1971 อย่างไรก็ดี วัตถุชิ้นแรกที่สร้างโดยมนุษย์และออกไปถึงระดับอวกาศเป็นครั้งแรก คือจรวด V2 ของนาซีเยอรมนีที่ใช้ในช่วงแรกๆ ของสงครามโลกครั้งที่สอง
ประวัติ
การสำรวจอวกาศเริ่มต้นมานานตั้งแต่สมัยโบราณชาวมายาได้วาดภาพปรากฏการณ์ทางดาราศาสตร์ต่าง ๆ ชาวอียิปต์โบราณได้สร้างพีระมิดที่ชี้ถึงดวงดาวต่าง ๆ ที่ประเทศอังกฤษมีการสร้างสโตนเฮจซึ่งคาดการณ์ว่า สร้างขึ้นเพื่อบอกตำแหน่งของดวงอาทิตย์และมีการเสนอข้อมูลของดวงอาทิตย์ขึ้นมาได้แก่ ดวงอาทิตย์เป็นลูกไฟกลมดวงหนึ่ง และมีการเสนอ แนวคิดที่ว่าดวงอาทิตย์หมุนรอบโลกและแนวคิดของนิโคลัส โคเปอร์นิคัสที่เสนอว่าความจริงแล้วโลกหมุนรอบดวงอาทิตย์และมีการประดิษฐ์กล้องโทรทรรศน์สำหรับสังเกตการณ์วัตถุท้องฟ้าต่าง ๆ และไขปริศนาต่าง ๆ ของวัตถุท้องฟ้าได้ แต่เพิ่งจะมีการเดินทางไปสู่อวกาศสำเร็จเป็นครั้งแรกและจริงจัง ในปี ค.ศ.1957
วันที่ 4 ตุลาคม ค.ศ. 1957 สหภาพโซเวียตได้สร้างดาวเทียมดวงแรกของโลกชื่อว่า"สปุตนิก1"และโซเวียตได้ส่งมันสู่อวกาศเป็นครั้งแรก
วันที่ 3 พฤศจิกายน ค.ศ. 1957 สหภาพโซเวียตได้ประดิษฐ์ดาวเทียมที่ชื่อว่า"สปุตนิก2"พร้อมกับได้ส่งสุนัขชื่อ"ไลก้า"ไปพร้อมกับดาวเทียมด้วย ซึ่งเป็นสิ่งมีชีวิตชนิดแรกของโลกที่ขึ้นสู่อวกาศเป็นครั้งแรก
ข้อดีของการสำรวจอวกาศ
การสำรวจอวกาศนั้นมีข้อดีหลายประการไม่ว่าจะเป็นการที่รู้ข้อมูลของดาวเคราะห์ต่างๆ เพื่อนำไปใช้ในการตั้งถิ่นฐานนอกโลก การสังเกตการณ์สิ่งที่จะเข้าพุ่งชนโลกหรือการทำนาย วันเวลาที่อุกกาบาตหรือดาวหางพุ่งชนโลกหรือการสังเกตจุดดำบนดวงอาทิตย์ในการทำนายความรุนแรงของพายุสุริยะ เพื่อที่จะได้เตรียมการแก้ไขปัญหาต่างๆได้ล่วงหน้า
ริค แอนด์ มอร์ตี้
ซีรีส์ชุดนี้ได้รับเสียงชื่นชมอย่างล้นหลามถึงความแปลกใหม่ ความสร้างสรรค์ และความตลก
สะพานชาฮี
จักรพรรดิโมกุล อักบัร มีดำริให้สร้างสะพานชาฮีขึ้น สะพานสร้างแล้วเสร็จในราว 1568–69 ภายใต้การควบคุมของมุนิม ข่าน สะพานใช้เวลาสร้างสี่ปี และออกแบบโดยสถาปนิกสัญชาติอัฟกัน อัฟซัล อะลี (Afzal Ali)
พุ่ม สาคร
วัยเด็ก
พุ่มเกิดเมื่อประมาณ พ.ศ. 2426 เป็นบุตรของนายซุ้ยกับนางชื่น (นางชื่นเป็นน้องสาวของจางวางสอน ภมรสมิต) ตาชื่อหลวงจำนงทวยหาญ (แย้ม) มีลูกพี่ลูกน้องชื่อ พระวารินพจนสาส์น (วาศ ภมรสมิต) และ ต่อมาในสมัยรัชกาลที่ 6 ได้โปรดเกล้าพระราชทานนามสกุลว่า สาคร พุ่มเกิดและโตแถวคลองบางหลวง ตลาดพลู เป็นครอบครัวที่มีฐานะดี มีพี่น้องร่วมบิดามารดาคือ นางโต๊ะ (เป็นภรรยาพระยามนตรีสุริยวงศ์ (ชื่น บุนนาค) มีบุตรีชื่อ คุณอัญชันย์ บุนนาค) นางถนอม (เป็นภรรยาพระยาสุริยวงศ์) และนายพุ่มเป็นบุตรคนที่ 3 และนางผัน (เป็นภรรยานายกฤษณ์)
มีเดียไฟร์
มีเดียไฟร์ (MediaFire) เป็นบริการพื้นที่เก็บไฟล์ ปรับปรุงไฟล์ให้เหมือนกัน และที่จัดเก็บในคลาวด์ที่มีสำนักงานที่Shenandoah รัฐเท็กซัส สหรัฐ ก่อตั้งในเดือนมิถุนายน ค.ศ. 2006 โดย Derek Labian และ Tom Langridge บริษัทให้บริการเครื่องลูกข่ายสำหรับ Microsoft Windows, macOS, Linux, Android, iOS, BlackBerry 10 และเว็บเบราว์เซอร์ มีเดียไฟร์มีผู้ใช้ที่ลงทะเบียน 43 ล้านบัญชี และดึงดูดผู้เข้าใช้เข้าในโดเมนถึง 1.3 พันล้านคนใน ค.ศ. 2012
อุทกภัยในประเทศไทย พ.ศ. 2555
จังหวัดลำพูน
ในวันที่ 13 กันยายน พ.ศ. 2555 จังหวัดลำพูนได้ประกาศพื้นที่ประสบภัยพิบัติทั้ง 7 อำเภอแล้วประกอบด้วย อำเภอแม่ทา อำเภอป่าซาง อำเภอบ้านธิ อำเภอลี้ อำเภอทุ่งหัวช้าง อำเภอเมือง และ อำเภอเวียงหนองล่อง มีราษฎรประสบภัยจำนวน 40,618 คน จำนวน 8,175 ครัวเรือน จำนวน 18 ตำบล 148 หมู่บ้าน
จังหวัดเลย
วันที่ 30 พฤษภาคม พ.ศ. 2555 ผู้สื่อข่าวรายงาน ได้รับแจ้งว่ามีฝนตกหนักเมื่อคืนวันที่ 29 พ.ค.2555 และเกิดน้ำป่าไหลหลากมาจาก บ้านห้วยปลาดุก จนล้นตลิ่ง ที่ ต.นาดอกคำ อ.นาด้วง ผ่านลงสู่ห้วยน้ำสวย ไหลผ่าน ต.ท่าสะอาด ต.ท่าสวรรค์ อ.นาด้วง จ.เลย โดยเฉพาะพื้นที่หมู่ 1,2,3 บ้านท่าสวรรค์ ต.ท่าสวรรค์ฯ ได้รับผลกระทบมากเนื่องจากเป็นพื้นที่ต่ำ ชุมชนหนาแน่นแอละตั้งอยู่ติดกับห้วยน้ำสวย มีน้ำท่วมถนนภายในหมู่บ้าน 6 สายๆละ 300-600 เมตร ระดับน้ำสูง 20-30 ซม. ประชาชนได้รับความเดือดร้อนกว่า 300 ครัวเรือน และน้ำได้ล้นลำห้วยท่วม ร.ร.บ้านท่าสวรรค์ 1 แห่ง ศูนย์พัฒนาเด็กเล็ก 1 แห่ง พื้นที่การเกษตรเป็นไร้อ้อยและนาข้าวที่เกษตรกรหว่านแล้วเสียหาย 2,000 ไร่ นายยงยุทธ เทพวันดี ปลัดองค์การบริหารส่วนตำบลท่าสวรรค์ ฯ เปิดเผยว่า ต.ท่าสวรรค์ ได้รับผลกระทบจากอุทกภัยทุกปีทั้งหนักและปานกลาง เนื่องจากเป็นพื้นที่ราบต่ำอยู่ติดกับลำห้วยที่น้ำไหลผ่าน ครั้งนี้มีพื้นที่การเกษตรได้รับความเสียหาย ขณะนี้อยู่ระหว่างการสำรวจอย่างเป็นทางการ ซึ่งตนคาดว่าประมาณ 2,000 ไร่และบ่อปลาอีก 20 บ่อ ส่วนกระแสน้ำนั้นไหลมาจากภูเขา ต.นาดอกคำ อ.นาด้วง ไหลผ่าน ต.ท่าสวรรค์และมาสู่ ต.ท่าสวรรค์ ไหลลงสู่ฝายน้ำล้นวังเลา บ้านวังเลา ต.เอราวัณ อ.เอราวัณ และไหลลงสู่เขต ต.ผาน้อย อ.วังสะพุงและลงแม่น้ำเลยต่อไป วันที่ 6 มิถุนายน พ.ศ. 2555 น้ำป่าไหลหลากกัดเซาะคอเสาสะพานร้าวและหักไปกับกระแสน้ำทำให้สะพานขาดความกว้าง 50 เมตรและน้ำทะลักเข้าในหมู่บ้านสงาวอีกด้วย ทำให้ต้องใช้เส้นทางเลี่ยงโดยเข้าบ้านโนนสวรรค์ ตำบลห้วยพิชัย อำเภอปากชม ระยะทางยาว 14 กิโลเมตร
จังหวัดกระบี่
วันที่ 29 พฤษภาคม พ.ศ. 2555 ที่จังหวัดกระบี่ สภาพอากาศในพื้นที่ยังมีฝนตกลงมาอย่างหนักและมีลมพายุพัดแรงเป็นวันที่ 2 ติดต่อกัน ส่งผลให้ต้นไม้ใหญ่ บริเวณสี่แยกคลองจิหลาด อ.เมืองกระบี่ และเป็นทางแยกไปหาดอ่าวนางล้มทับสายไฟขาดและพาดขวางกลางถนน เป็นเหตุให้การจราจรบริเวณดังกล่าวติดขัดเป็นเวลานาน และไฟฟ้าดับทั้งเมืองอีก 5 ชั่วโมง เจ้าหน้าที่ตำรวจต้องคอยจัดระเบียบ การจราจรและให้รถเลี่ยงไปเส้นทางอื่น ก่อนเจ้าหน้าที่การไฟฟ้านำรถกระเช้ามาเคลื่อนย้ายต้น ไม้ออกจากถนน และนำเลื่อยยนต์ตัดกิ่งไม้ที่กีดขวาง จากนั้นซ่อมแซมสายไฟฟ้าที่ขาด เพื่อให้จ่ายกระแสไฟฟ้าได้ ด้านนายเถลิงศักดิ์ ภูวญาณพงษ์ หัวหน้าปภ.จังหวัด กล่าวว่า ขณะนี้รับแจ้งความเสียหายมาอย่างต่อเนื่องและยังไม่สามารถสรุปตัวเลขที่ชัดเจนได้ แต่จากข้อมูลที่รับรายงานพบว่า มีบ้านเรือนประชาชนในพื้นที่ 6 อำเภอ ประกอบด้วย เมือง คลองท่อม ลำทับ เขาพนม และเกาะลันตา ได้รับความเสียหายรวม 380 หลังคาเรือน ส่วนพื้นที่การเกษตรส่วนใหญ่เป็นยางพาราเสียหายกว่า 1,100 ไร่ และเรือหางยาว 2 ลำ
จังหวัดภูเก็ต
ระหว่างวันที่ 5 มิถุนายน พ.ศ. 2555 ถึง วันที่ 7 มิถุนายน พ.ศ. 2555 จากสภาวะฝนตกหนักและมีลมกระโชกแรงติดต่อกัน ในวันที่ 7 มิถุนายน พ.ศ. 2555 ยังคงมีฝนตกและมีลมกระโชกแรงตลอดทั้งวัน ส่งผลให้หลายพื้นที่ใน จ.ภูเก็ต มีน้ำท่วมขัง เช่น ในพื้นที่ ต.ป่าตอง อ.กะทู้ ต.ศรีสุนทร อ.ถลาง เป็นต้น ส่งผลให้ระดับน้ำในคูคลองต่างๆ ในเขตเทศบาลเมืองป่าตอง มีน้ำเอ่อล้น และไม่สามารถระบายลงทะเลได้ทัน ประกอบกับในระยะนี้ มีน้ำทะเลหนุน ส่งผลให้บริเวณสี่แยกหน้าโรงพยาบาลป่าตอง ถนนผังเมืองสาย ก มีระดับน้ำท่วมขังสูงประมาณ 1 เมตร และบริเวณสี่แยกใสน้ำเย็น ตลอดจนถนนราษฎร์อุทิศ 200 ปี มีระดับน้ำสูงประมาณ 50 เซนติเมตร
สวนสวรรค์
ประวัติและสถาปัตยกรรม
สวน สวรรค์ ขึ้นเป็นที่ทรงพระสำราญพักผ่อนพระอิริยาบถ สวนสวรรค์ มีลักษณะเป็นหอรูปสี่เหลี่ยมก่ออิฐถือปูน สูงเท่ากับชั้น 2 ของพระที่นั่งเป็นหอโถงไม่มีหลังคาคล้ายดาดฟ้ามีสะพานทอดข้ามติดต่อไปมาถึง กันจากพระที่นั่งอมรพิมานมณีซึ่งเป็นพระวิมานสำหรับเข้าที่บรรทมของ พระบาทสมเด็จพระจุลจอมเกล้าเจ้าอยู่หัว โดยเฉพาะ เรียกกันเป็นการภายในว่า  ในที่  ไปสู่หอนี้ ภายในสวนสวรรค์ได้จัดสร้างเป็นสวนบุปผชาติ เติมไปด้วยพันธุ์ไม้ต่าง ๆ ที่หายาก มีอ่างน้ำพุสำหรับเลี้ยงปลาญี่ปุ่นสายพันธุ์ต่าง ๆ  และมีสระน้ำ สำหรับเป็นที่เพลิดเพลินพระราชหฤทัย หลังจากทรงเสร็จสิ้นพระราชภารกิจประจำวันลงแล้ว และบางเวลาก็เสด็จออกสวนสวรรค์เพื่อทรงพระสำราญในท่ามกลาง พระอัครมเหสี  พระราชโอรส พระราชธิดา และพระบรมวงศานุวงศ์ฝ่ายใน เป็นการพักผ่อนส่วนพระองค์
อำมหิตไม่เงียบ
ภาพยนตร์เรื่องนี้ได้รับรางวัลออสการ์ไปทั้งหมด 5 สาขาได้แก่ สาขาภาพยนตร์ยอดเยี่ยม, สาขาผู้กำกับยอดเยี่ยม,สาขาบทภาพยนตร์ดัดแปลงยอดเยี่ยม,สาขานักแสดงนำชายยอดเยี่ยม และ สาขานักแสดงนำหญิง ซึ่งเป็น 5 รางวัลใหญ่ของเวทีรางวัลออสการ์ทั้งสิ้น
เจมส์ ฟิกก์
เจมส์ ฟิกก์ (James Figg) เกิดเมื่อปี ค.ศ. 1695 ในมณฑลออกซฟอร์ดเชอร์ ประเทศอังกฤษ เจมส์ ฟิกก์ เป็นบุคคลที่ชื่นชอบในศิลปะการต่อสู้ป้องกันตัว ในยุคนั้นการชกมวยยังไม่มีกฎกติกาที่ชัดเจน จึงคิดจะเปลี่ยนแปลงจากการต่อสู้เหล่านั้นให้กลายเป็นเกมกีฬาที่เป็นที่ยอมรับ
หลายสิ่งที่เจมส์ ฟิกก์ ได้คิดค้นและฝึกสอนนั้น กลายมาเป็นแนวทางซึ่งพัฒนามาเป็นมวยสากลอย่างในปัจจุบัน จนได้รับการยกย่องให้เป็น "บิดาแห่งมวยสากลสมัยใหม่" (Father of Modern Boxing)
เฉียน หลิน
ประวัติการทำงาน
วันที่ 15 มีนาคม พ.ศ. 2550 เธอ และหลี่ ฉินเหยา ได้รับการประกาศอย่างเป็นทางการให้เป็นสมาชิกรุ่นที่ 8 ของมอร์นิงมูซูเมะ โดยเธอทั้งสองได้เข้ามาร่วมงานในฐานะของ "นักเรียนต่างชาติ" รวมถึงก่อนหน้านั้นมอร์นิงมูซูเมะได้รับสมาชิกรุ่นที่ 8 เข้ามาร่วมแล้ว 1 คน นั่นคือไอกะ มิตสึอิ โดยสึงกุได้กล่าวถึงเธอและหลี่ ฉินเหยาไว้ว่า สมาชิกใหม่ที่เป็นชาวจีนทั้งสองนี้จะเป็นกุญแจสำคัญสำหรับแผนการของเขาที่จะขยายมอร์นิงมูซูเมะให้กลายเป็นวงไอดอลของทวีปเอเชีย
ชิงกันเซ็ง E4 ซีรีส์
ประวัติ
24 มิถุนายน 2017 รถไฟสาย Tohoku Shinkansen จัดขบวนพิเศษใช้วิ่งระหว่าง อุเอโน-เซนได ในโอกาสครบรอบ 35 ปีที่รถไฟสาย Tohoku Shinkansen เปิดให้บริการ
จัดด์ แอพะทาว
จัดด์ แอพะทาว (Judd Apatow) เกิดเมื่อวันที่ 6 ธันวาคม ค.ศ. 1967 เป็นโปรดิวเซอร์ ผู้กำกับ และนักเขียนบทชาวอเมริกัน เขาเป็นที่รู้จักกับผลงานแนวตลก โดยเฉพาะอย่างยิ่งภาพยนตร์ที่เขาเกี่ยวข้อในช่วงครึ่งหลังของคริสต์ทศวรรษ 2000 เขาเป็นผู้ก่อตั้งบริษัทแอพะทาวโพรดักชันส์ บริษัทภาพยนตร์ที่ได้รับเสียงตอบรับดีในหมู่ผู้ชมเฉพาะทางของซีรีส์โทรทัศน์ อย่างเรื่อง Freaks and Geeks และ Undeclared
ตั้งฉ่าย
ตั้งฉ่าย (tung tsai ; Tianjin preserved vegetable  ความหมาย ผักฤดูหนาวเทียนจิน) เป็นผักดองแบบจีนที่นิยมใส่ในก๋วยเตี๋ยว ข้าวต้มเครื่อง และยำแบบจีน มีต้นกำเนิดจากเทียนจิน ประเทศจีน ทำจากผักกาดขาวหรือผักหางหงส์ สับให้เป็นชิ้นเล็ก ผึ่งในที่ร่ม แล้วเคล้ากับเกลือและกระเทียม ตากแดดพอหมาด เก็บใส่กระปุกไว้ราว 1 เดือน ถ้าเป็นอาหารเจสำหรับชาวพุทธที่กินเจจะไม่ใส่กระเทียม
สมการชเรอดิงเงอร์
สมการชเรอดิงเงอร์ที่ขึ้นกับเวลา
และ
วรนันทน์ ชัชวาลทิพากร
รางวัลอันทรงเกียรติ
ในปี พ.ศ. 2552 ปีแห่งการได้รับการเชิดชูเกียรติในฐานะ "ศิลปินแห่งชาติ" นั้นมีผู้เข้าร่วมรับรางวัลทั้งหมด 9 ท่าน ดังนี้ ศิลปินที่ได้รับเลือกเป็นศิลปินแห่งชาติใน 3 สาขา ได้แก่ ทัศนศิลป์ วรรณศิลป์ และ สาขาศิลปะการแสดง ประจำปี พ.ศ. 2552
การชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553
ฝ่ายรัฐบาล
วันที่ 11 มีนาคม นาย สุเทพ เทือกสุบรรณ รองนายกรัฐมนตรี ฝ่ายความมั่นคง พร้อมด้วย พลเอก ประวิตร วงษ์สุวรรณ รัฐมนตรีว่าการกระทรวงกลาโหม พลเอก อภิชาต เพ็ญกิตติ ปลัดกระทรวงกลาโหม พลเอก ทรงกิตติ จักกาบาตร์ ผู้บัญชาการทหารสูงสุด พลเอก อนุพงษ์ เผ่าจินดา ผู้บัญชาการทหารบก พลเอก ประยุทธ์ จันทร์โอชา รองผู้บัญชาการทหารบก พลเอก พิรุณ แผ้วพลสง เสนาธิการทหารบก พลโท คณิต สาพิทักษ์ แม่ทัพภาคที่ 1 พลตำรวจเอก ปทีป ตันประเสริฐ รักษาราชการแทน ผู้บัญชาการตำรวจแห่งชาติ และ พลตำรวจโท สัณฐาน ชยนนท์ ผู้บัญชาการตำรวจนครบาล ร่วมกันแถลงข่าวภายหลังการประชุมกองอำนวยการศูนย์อำนวยการรักษาความสงบเรียบร้อย ที่กองบัญชาการกองทัพบก
การเคลื่อนขบวนกดดันทหาร
วันที่ 27 มีนาคม คนเสื้อแดงได้เคลื่อนขบวนไปกดดันทหารให้ถอนกำลังกลับกรมกองตามจุดต่าง ๆ เอเอฟพีระบุว่ามีผู้เข้าร่วมชุมนุมประมาณ 80,000 คน
การสลายขบวนบริเวณอนุสรณ์สถานแห่งชาติ
ต่อมา จุรินทร์ ลักษณวิศิษฎ์ รัฐมนตรีว่าการกระทรวงสาธารณสุข เปิดเผยถึงยอดผู้บาดเจ็บจากเหตุการณ์บริเวณหน้าอนุสรณ์สถานแห่งชาติว่า จากรายงานของสถาบันการแพทย์ฉุกเฉินแห่งชาติเบื้องต้น พบมีผู้บาดเจ็บ 16 ราย ในจำนวนนี้ 10 ราย ส่งเข้ารักษาที่โรงพยาบาลภูมิพลอดุลยเดช ซึ่งมีสาหัส 1 ราย บาดเจ็บที่ช่องทองต้องเข้ารับผ่าตัด และอีก 3 ราย เข้ารักษาตัวที่โรงพยาบาลแพทย์รังสิต ซึ่งก็มีสาหัส 1 รายที่ต้องผ่าตัดเช่นกัน เนื่องจากถูกยิงที่หน้าอก
การขอเข้าตรวจสอบโรงพยาบาลจุฬาลงกรณ์
เวลา 19.00 น. พายัพและกลุ่มคนเสื้อแดงเดินทางไปถึงโรงพยาบาล เพื่อขอตรวจสอบตึกในโรงพยาบาล อย่างไรก็ตาม พายัพได้เจรจากับเจ้าหน้าที่ของโรงพยาบาลจะให้การ์ดเดินแถวเรียงหนึ่งตรวจตึก แต่เมื่อเจ้าหน้าที่อนุญาตให้เข้าไป การ์ดเสื้อแดงกลุ่มใหญ่ได้กระจายเข้าค้นทั่วโรงพยาบาล
ผู้เสียชีวิตจากการสลายการชุมนุมบริเวณสะพานผ่านฟ้าลีลาศ
พลเรือน
ผู้เสียชีวิตจากการสลายการชุมนุมบริเวณแยกราชประสงค์
ชาวต่างประเทศ ผู้ทุพพลภาพ
ฝ่ายต่อต้านการชุมนุม
ในวันที่ 23 มีนาคม นาย ไชยวัฒน์ สินสุวงศ์ เลขาธิการกลุ่มสมัชชาประชาชนแห่งประเทศไทย ออกแถลงการณ์ให้ชาวกรุงเทพมหานครรวมตัวกันเพื่อต่อต้านความรุนแรง รวมทั้งให้อยู่ในที่ตั้งเพื่อเฝ้าระวังเหตุร้ายที่อาจเกิดขึ้นจากการชุมนุมของคนเสื้อแดง
ที่ประชุมสมาพันธ์สมาคมท่องเที่ยวไทย นาย อเนก ศรีชีวะชาติ นายกสมาคมไทยบริการท่องเที่ยว นาย สุรพล ศรีตระกูล นายกสมาคมไทยธุรกิจการท่องเที่ยว นางสาว มัยรัตน์ พีระญาณ์โกเศส นายกสมาคมธุรกิจท่องเที่ยวภายในประเทศ ได้แสดงจุดยืนเรียกร้องให้รัฐบาลและกลุ่ม นปช. ร่วมกันหาทางออกเพื่อยุติความขัดแย้งและการชุมนุมโดยเร็ว หลังอุตสาหกรรมท่องเที่ยวได้รับความเสียหายแล้วกว่า 1 หมื่นล้านบาท นอกจากนี้ ยังมีการรวมพลังของผู้ประกอบการในที่ต่างๆ เช่น จ.เชียงใหม่ ภูเก็ต กระบี่ สมุย พัทยา โดยใช้ข้อความว่า "ยุติความขัดแย้งเพื่อท่องเที่ยวไทย ทุกฝ่ายหยุดทำร้ายท่องเที่ยวไทย สมานฉันท์เพื่อท่องเที่ยวไทย" พร้อมกันนี้ ที่ประชุมยังเรียกร้องให้รัฐบาลบังคับใช้กฎหมายดูแลการชุมนุมอย่างเคร่งครัด เพื่อให้สถานการณ์กลับเข้าสู่ภาวะปกติโดยเร็วและปราศจากความรุนแรง เพราะถ้าการชุมนุมยังยืดเยื้อจะกระทบความเชื่อมั่นและภาพลักษณ์ของประเทศ เนื่องจากเป็นช่วงไฮซีซั่นที่นักท่องเที่ยวจะเดินทางมาเที่ยวเทศกาลสงกรานต์
โดยสำนักข่าวอัลจาซีร่า รายงานข่าวว่า การประท้วงของคนเสื้อแดงกำลังสร้างความไม่พอใจให้กับชาวกรุงเทพจำนวนมาก จนเกิดการชุมนุมของคนเสื้อชมพูมากกว่า 1,000 คน ที่สวนลุมพินี เพื่อระบุว่าพวกเสื้อแดงไร้เหตุผล นับเป็นครั้งแรกจากการบุกเข้ามาประท้วงในกรุงเทพฯ ของเสื้อแดงที่มีคนกลุ่มใหญ่ออกมาต่อต้าน เพื่อให้แน่ใจว่ารัฐบาลไทยที่มีกองทัพหนุนหลังจะไม่รีบร้อนยุบสภาและจัดการเลือกตั้งใหม่ซึ่งอาจเปิดทางให้ผู้สนับสนุนของอดีตนายกรัฐมนตรีทักษิณ ชินวัตรรีบขึ้นมาชิงอำนาจคืน
การคมนาคม
จากการชุมนุมของกลุ่ม นปช. ที่มีการรวมตัวเคลื่อนไหวปิดถนนในกรุงเทพมหานคร ส่งผลให้องค์การขนส่งมวลชนกรุงเทพ หรือ ขสมก. ประกาศหยุดให้บริการเดินรถประจำทางชั่วคราว 17 เส้นทาง และเดินรถผลัดเสริม 29 เส้นทาง จากจำนวนแส้นทางที่ให้บริการทั้งหมด 108 สายในกรุงเทพมหานคร โดยเส้นทางที่ได้รับผลกระทบ คือ ถนนพหลโยธิน (ขาเข้า) ถนนวิภาวดีรังสิต ถนนเพชรบุรี ถนนสุขุมวิท และถนนสาทรที่มุ่งเข้าสู่สีลม พร้อมทั้งแนะประชาชนเลี่ยงไปใช้เส้นทางอื่นแทน หรือทำการสอบถามเส้นทางจากโทร. 184 ซึ่งพบว่าในช่วงที่มีการชุมนุม ยอดผู้ใช้บริการปรับเพิ่มขึ้นไปอยู่ที่ 13,000 สายต่อวัน จากปกติประมาณ 8,000 สายต่อวัน
สาธารณสุข
การเจาะเลือดซึ่งเป็นกลยุทธ์หนึ่งที่กลุ่ม นปช. ใช้ในการต่อต้านรัฐบาลส่งผลกระทบต่อด้านสาธารณสุข ซึ่งจากการเก็บตัวอย่างเลือดที่มีการเทไปยังสถานที่ต่างๆ ของกลุ่มผู้ชุมนุมมาตรวจที่ห้องแล็บของโรงพยาบาลรามาธิบดี วิทยาลัยแพทยศาสตร์กรุงเทพมหานคร และวชิรพยาบาล พบเชื้อไวรัสติดต่อร้ายแรง 3 ชนิด ไวรัสตับอักเสบบี ไวรัสตับอักเสบซี และไวรัสเอชไอวี (เอดส์) อยู่ในเกณฑ์สูงกว่าปกติ จึงอาจทำให้กลุ่มผู้ชุมนุมอาจเกิดการติดเชื้อได้ง่าย โดย น.พ.สมศักดิ์ โล่ห์เลขา นายกแพทยสภา กล่าวว่า จะนำเรื่องนี้เข้าสู่การประชุมของแพทยสภาเพื่อพิจารณา ทั้งนี้ การจะเจาะเลือดจะต้องมีข้อบ่งชี้ทางการแพทย์ คงต้องพิจารณาอีกครั้งว่าเจาะเลือดเพื่ออะไรและนำไปใช้อย่างไรบ้าง ทั้งนี้ผู้ที่ได้รับผลกระทบหรือได้รับความเสียหายจากกการกระทำครั้งนี้ สามารถมาฟ้องร้องดำเนินคดีได้ คงต้องดำเนินการเอาผิดกับผู้ที่เจาะเลือด รวมถึงผู้ที่เทและสาดเลือดเจาะเลือด
บุพเพร้อยร้าย
บุพเพร้อยร้าย เป็นละครโทรทัศน์ไทย แนวโรแมนติก-คอมเมดี ผลิตโดย บริษัท บรอดคาซท์ ไทย เทเลวิชั่น จำกัด บทประพันธ์โดย อินเอวา บทโทรทัศน์โดย วรกร นำแสดงโดย พงศกร เมตตาริกานนท์, ทิฆัมพร ฤทธิ์ธาอภินันท์ กำกับการแสดงโดย สมุทร น่วมเศรษฐี ออกอากาศทุกวัน พุธถึงพฤหัสบดี ระหว่างวันที่ 26 พฤษภาคม ถึง 14 กรกฎาคม พ.ศ. 2565
คอนคาแคฟเนชันส์ลีก 2021 รอบสุดท้าย
ทีมวาง
<section begin=Seeding /> ทั้ง 4 ทีมถูกจัดอันดับตามผลการแข่งขันในรอบแบ่งกลุ่ม เพื่อใช้ตัดสินการประกบคู่ในรอบรองชนะเลิศ
ผู้ตัดสิน
ผู้ตัดสิน
อุโมงค์เขาพลึง
อุโมงค์เขาพลึง อยู่ห่างกันกับอุโมงค์ปางตูบขอบ เพียง 2 กิโลเมตร หากเดินทางจากสถานีรถไฟปางต้นผึ้ง ไปยังที่หยุดรถไฟเขาพลึง ต้องผ่านอุโมงค์ทั้ง 2 แห่งนี้
อุโมงค์ปางตูบขอบ
อุโมงค์ปางตูบขอบ อยู่ห่างกันกับอุโมงค์เขาพลึง เพียง 2 กิโลเมตร หากเดินทางจากสถานีรถไฟปางต้นผึ้ง ไปยังที่หยุดรถไฟเขาพลึง ต้องผ่านอุโมงค์ทั้ง 2 แห่งนี้
วิเศษ ใจใหญ่
งานการเมือง
วิเศษ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 38 สังกัดพรรคไทยรักไทย เมื่อ พ.ศ. 2544 และได้รับเลือกตั้งในครั้งดังกล่าว
สมาชิกสภาผู้แทนราษฎร
วิเศษ ใจใหญ่ ได้รับการเลือกตั้งเป็นสมาชิกสภาผู้แทนราษฎรทั้งหมด 8 สมัย คือ
ATC รหัส P
ยากลุ่ม ATC รหัส P  สารต้านปรสิต สารฆ่าแมลง และสารไล่แมลง (Antiparasitic products, insecticides and repellents)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
เฟรนส์
ฤดูกาลที่ 10
ฤดูกาลที่สิบขมวดเรื่องราวสู่จุดจบ ชาร์ลีเลิกรากับรอสส์และกลับไปคืนดีกับคนรักเก่า โจอีและเรเชลพยายามปลอบความรู้สึกของรอสส์เกี่ยวกับความสัมพันธ์ของเขาสองคน และตัดสินใจว่ากลับมาเป็นเพื่อนกันนั้นดีที่สุดแล้ว ฟีบีและไมก์แต่งงานกันที่ด้านนอกร้านกาแฟเซนทรัลเพิร์กช่วงกลางฤดูกาล มอนิกาและแชนด์เลอร์สมัครรับบุตรบุญธรรมและได้รับเลือกโดยเอริกา (แอนนา ฟาริส) ในช่วงท้ายซีรีส์ เอริกาคลอดฝาแฝด สร้างความประหลาดใจให้มอนิกาและแชนด์เลอร์ มอนิกาและแชนด์เลอร์เตรียมย้ายไปอยู่ที่ชานเมือง โจอีวิตกเกี่ยวกับความเปลี่ยนแปลงในชีวิต เรเชลถูกไล่ออกจากงานและรับงานใหม่ที่ปารีส รอสส์พยายามดึงตัวเธอกลับมาทำที่เดิมโดยนัดพบหัวหน้าของเธออย่างลับ ๆ แต่ยอมรับความจริงหลังทราบว่างานที่ปารีสคืองานในฝันของเรเชล เรเชลบอกลาเพื่อนทุกคนยกเว้นรอสส์ รอสส์ที่รู้สึกเจ็บและโกรธไปพบกับเรเชล และได้นอนด้วยกัน เรเชลออกเดินทาง รอสส์ตระหนักแล้วว่าเขารักเรเชล ตามเธอไปที่สนามบิน เมื่อเขาไปถึง เรเชลตระหนักว่าเธอก็รักเขาเช่นกัน และยกเลิกเที่ยวบินที่ไปปารีส ซีรีส์จบลงโดยเพื่อน ๆ ทุกคน รวมถึงลูก ๆ ของมอนิกาและแชนด์เลอร์ เดินออกจากอพาร์ตเมนต์ด้วยกันเพื่อไปดื่มกาแฟ แชนด์เลอร์ทิ้งมุกตลกสุดท้ายไว้ ละครจบลงด้วยฉากกุญแจอพาร์ตเมนต์หลายดอกบนเคาน์เตอร์ และฉากประตูอพาร์ตเมนต์สีม่วง
บริการสุขภาพในประเทศไทย
โครงสร้างพื้นฐาน
ในปี 2552 รายจ่ายประจำปีของบริการสุขภาพคิดเป็น 345 ดอลลาร์ระหว่างประเทศต่อคนในความเท่าเทียมของอำนาจซื้อ (PPP) รายจ่ายทั้งหมดคิดเป็นประมาณร้อยละ 4.3 ของจีดีพี ในจำนวนนี้ ร้อยละ 75.8 มาจากภาครัฐ และร้อยละ 24.2 มาจากภาคเอกชน ความหนาแน่นของแพทย์คิดเป็น 2.98 คนต่อประชากร 10,000 คนในปี 2547 และเตียงโรงพยาบาล 22 เตียงต่อประชากร 100,000 คนในปี 2545
เลี่ยว เฉิงหลาน
ผลงาน
ในปี ค.ศ. 2000 ได้มีการเขียนรีวิวอาหารในสไตล์ Feminine (风采) และ Oriental Cuisines (美味风采).
ตั้งแต่ปี ค.ศ. 2013 จนถึงปัจจุบัน เขาได้ศึกษาวิทยาศาสตร์ข้อมูลและประยุกต์ใช้เทคโนโลยีอินเทอร์เน็ต เพื่อกำหนดเกณฑ์การประเมินอาหารของมาเลเซียใหม่
รอยต่อ p-n
สมดุล (bias เป็นศูนย์)
space charge region เป็นโซนที่มีประจุอิสระที่ได้รับจากไอออนคงที่(ผู้บริจาคหรือผู้รับบริจาค) ที่ถูกทิ้งไว้จากการแพร่กระจายของพาหะส่วนใหญ่ เมื่ออยู่ในภาวะสมดุล ความหนาแน่นของประจุถูกประมาณเป็นขั้นๆตามที่แสดง ในความเป็นจริง ใน region นี้จะไม่มี majority carriers อย่างสมบูรณ์ (ทำให้ค่าความหนาแน่นของประจุเท่ากับระดับการโด๊ปสุทธิ) และที่รอยต่อระหว่าง space charge region และ neutral region จะค่อนข้างเป็นเส้นตรง (ดูรูป B, Q (x) กราฟ) space charge region มีปริมาณประจุทั้งสองด้านของรอยต่อ p-n เท่ากัน และปริมาณประจุจะค่อยๆน้อยลงเมื่อห่างจากรอยต่อออกไป (ด้าน n ในรูป A และ B)
พาวเวอร์เรนเจอร์: แบตเทิลฟอร์เดอะกริด
พาวเวอร์เรนเจอร์: แบตเทิลฟอร์เดอะกริด (Power Rangers: Battle for the Grid) เป็นเกมต่อสู้ที่พัฒนาโดยเอ็นเวย์ซึ่งเป็นผู้พัฒนาเกมในซานฟรานซิสโก โดยมีตัวละครจากแฟรนไชส์พาวเวอร์เรนเจอร์ เกมนี้ได้วางจำหน่ายแบบดิจิทัลสำหรับเอกซ์บอกซ์วันและนินเท็นโด สวิตช์ เมื่อวันที่ 26 มีนาคม ค.ศ. 2019, สำหรับเพลย์สเตชัน 4 ในวันที่ 2 เมษายน ค.ศ. 2019, สำหรับไมโครซอฟท์ วินโดวส์ ในวันที่ 24 กันยายน ค.ศ. 2019 และสำหรับสตาเดียในวันที่ 1 มิถุนายน ค.ศ. 2020 บริษัทลิมิเต็ดรันเกมส์ได้เปิดตัวเวอร์ชันทางวัตถุมาตรฐานในระบบนินเท็นโด สวิตช์ และเพลย์สเตชัน 4 ควบคู่ไปกับเมกะอิดิชันที่มีราคาแพงกว่าในเดือนพฤศจิกายน ค.ศ. 2019 ส่วนซูเปอร์อิดิชันที่มีเนื้อหาที่ดาวน์โหลดได้ทั้งหมดได้รับการเผยแพร่แบบดิจิทัลในเดือนพฤษภาคม ค.ศ. 2021 และมีกำหนดวางจำหน่ายจริงในเดือนกรกฎาคม ค.ศ. 2021
หอดูดาวอาเรซิโบ
เมื่อวันที่ 16 พฤศจิกายน พ.ศ. 2517 หอดูดาวแห่งนี้ได้ส่งสัญญาณวิทยุขนาด 1,679 บิต (ประมาณ 205 ไบต์) ที่มีชื่อว่า "ข้อความอาเรซิโบ" ขึ้นสู่อวกาศไปยังกระจุกดาวเอ็ม 13 ที่อยู่ห่างจากโลก 25,000 ปีแสง เป็นข้อมูลกราฟิกขนาด 23 คูณ 73 จุด ซึ่งออกแบบโดย ดร. แฟรงก์ เดรก และคาร์ล เซแกน สื่อความหมายถึงระบบตัวเลข ธาตุเคมี ดีเอ็นเอ และระบบสุริยะ เป็นสัญลักษณ์ของก้าวสู่ยุคอวกาศของโลก และคาดหวังว่าอาจมีสิ่งมีชีวิตทรงภูมิปัญญาจากนอกโลกได้รับสัญญาณนี้และส่งสัญญาณตอบมาในอนาคต
ดาราศาสตร์โอลิมปิกระดับชาติ ประเทศไทย
หลักเกณฑ์เบื้องต้นของการแข่งขัน
นักเรียนที่เคยเป็นผู้แทนประเทศในการแข่งขัน IOAA ปีที่ผ่านมาและมีคุณสมบัติข้างต้น สามารถเข้าแข่งขันระดับชาติได้อีกไม่เกิน 2 ครั้ง นักเรียนผู้แทนประเทศไทยหรือผู้เป็นตัวสำรองการเป็นผู้แทนประเทศไทยทั้งระดับมัธยมศึกษาตอนต้น และระดับมัธยมศึกษาตอนปลาย ที่ได้ผ่านการอบรมเข้มก่อนการไปแข่งขัน เมื่อกลับเข้ามาแข่งขันดาราศาสตร์โอลิมปิกระดับชาติอีกครั้งให้ถือเป็นนักเรียนของศูนย์เดิมที่เคยสังกัด และไม่นับรวมกับสมาชิก 6 คนในทีม
ศูนย์มหาวิทยาลัยนเรศวร รับผิดชอบภาคเหนือตอนล่าง 8 จังหวัด (กำแพงเพชร ตาก นครสวรรค์ พิษณุโลก พิจิตร เพชรบูรณ์ สุโขทัย อุตรดิตถ์)
ศูนย์มหาวิทยาลัยสงขลานครินทร์ วิทยาเขตปัตตานี รับผิดชอบภาคใต้ 5 จังหวัด (พัทลุง นราธิวาส ปัตตานี ยะลา สตูล)
ส่วนนักเรียนในอีก 27 จังหวัด (กรุงเทพมหานคร ชัยนาท นครนายก นครปฐม นนทบุรี ปทุมธานี พระนครศรีอยุธยา ลพบุรี สมุทรปราการ สมุทรสงคราม สมุทารสาคร สระบุรี สิงห์บุรี สุพรรณบุรี อ่างทอง อุทัยธานี กาญจนบุรี ประจวบคีรีขันธ์ เพชรบุรี ราชบุรี จันทบุรี ฉะเชิงเทรา ชลบุรี ตราด ปราจีนบุรี ระยอง สระแก้ว) สามารถเลือกเข้าอบรมในศูนย์จุฬาลงกรณ์มหาวิทยาลัย หรือศูนย์โรงเรียนสามเสนวิทยาลัยก็ได้
ลักษณะการแข่งขัน
การสอบภาควิเคราะห์ข้อมูลเป็นการแก้โจทย์ปัญหาเชิงวิจัยปฏิบัติโดยการใช้ความรู้ทางสถิติและทักษะในการวัดคำนวณข้อมูลประยุกต์เข้ากับความรู้ด้านทฤษฏีดาราศาสตร์ ประกอบด้วยข้อสอบ 2 ข้อ ข้อละ 75 คะแนน รวม 150 คะแนน ให้เวลา 3 ชั่วโมง ทั้งนี้ข้อสอบระดับมัธยมศึกษาตอนต้นและมัธยมศึกษาตอนปลายทั้งฉบับจะคบ้ายกัน แต่บางข้อย่อยในระดับ มัธยมศึกษาตอนปลาย อาจยากกว่าระดับ มัธยมศึกษาตอนต้น เช่น ต้องคิดหาความคลาดเคลื่อนของค่าต่าง ๆ เพิ่มด้วย
การสอบภาคสังเกตการณ์แบ่งเป็นสองส่วนย่อย ได้แก่การสอบสังเกตการณ์ภาคกลางวันและภาคกลางคืน ทั้งสองส่วนย่อยจะต้องใช้ความรู้เกี่ยวกับการใช้กล้องโทรทรรศน์ ตำแหน่งของดาวฤกษ์และวัตถุท้องฟ้า รวมถึงดาราศาสตร์ทรงกลมมาประยุกต์ในการแก้โจทย์ปัญหา หากฟ้าปิดในการสอบภาคกลางคืนอาจย้ายการสอบไปในท้องฟ้าจำลองได้ ทั้งนี้ นักเรียนจะมีโอกาสได้ตรวจสอบอุปกรณ์ที่ใช้ในการสอบภาคสังเกตการณ์ก่อนการสอบจริงเสมอ
สรุปผล
หมายเหตุ: G (Gold) = เหรียญทอง
ไทยลีก 4 ฤดูกาล 2562 – โซนภาคเหนือ
ไทยลีก 4 ฤดูกาล 2562 โซนภาคเหนือ (2018 Thai League 4 Northern Region) (เป็นที่รู้จักในชื่อ ไทยลีก 4 ออมสินลีกตามชื่อผู้สนับสนุนคือธนาคารออมสิน) ฤดูกาลที่สามของไทยลีก 4 นับแต่ก่อตั้งลีกเมื่อ พ.ศ. 2560 มีทั้งหมด 10 สโมสรเข้าร่วมแข่งขันในฤดูกาลนี้ โดยในจำนวนนี้เป็นทีมสำรองของทีมในไทยลีกจำนวน 2 ทีมได้แก่สุโขทัยและสิงห์ เชียงราย ยูไนเต็ด และทีมสำรองของทีมในไทยลีก 2 อีก 1 ทีมได้แก่เจแอล เชียงใหม่ ยูไนเต็ด
สถานีบรรจุและแยกสินค้ากล่อง ลาดกระบัง
ประวัติ
คณะรัฐมนตรีได้มีมติ เมื่อวันที่ 24 กันยายน 2534 อนุมัติให้มีการเวนคืนที่ดินในเขตลาดกระบังจำนวน 645 ไร่ เพื่อก่อสร้างสถานีบรรจุและแยกสินค้ากล่องจำนวน 6 สถานี การก่อสร้างแล้วเสร็จ เมื่อวันที่ 25 ตุลาคม พ.ศ. 2537 และเปิดทำการเมื่อวันที่ 9 เมษายน พ.ศ. 2538
ทูเซ็ตไวโอลิน
ทูเซ็ตไวโอลิน (TwoSet Violin) เป็นยูทูบเบอร์ดูโอ้ชาวออสเตรเลีย ประกอบด้วยเบรต หยาง (Brett Yang) และเอ็ดดี้ เฉิน (Eddy Chen) ผู้มี perfect pitch รวมกลุ่มกันในปี พวกเขาเป็นที่รู้จักจากการทำช่องยูทูบแนวตลกเกี่ยวกับไวโอลิน,นักดนตรี ซึ่งในเมษายน 2019 มียอดผู้ติดตามรวม 1.2 ล้านคนและยอดการดูมากกว่า 180 ล้านครั้ง ในเดือนมิถุนายนปี 2022 มีผู้ติดตาม 3.51ล้านคน ที่ผ่านมาพวกเขาได้จัด world tour 2 ครั้ง ในปี 2017 และปี 2021 ที่ผ่านมา
ลูกเล่นและธีม
ทูเซ็ตไวโอลินได้เล่นมุกวิโอลาจำนวนมาก ซึ่งสร้างความไม่พอใจกับคนดูบางส่วน แต่อย่างไรก็ตามเบรตสามารถเล่นวิโอลาได้ในวิดิโอที่เอ็ดดี้ซื้อวิโอลาให้ในวันเกิดซึ่งทำเพื่อเป็นมุขตลกเท่านั้น
พระยาประจันตประเทศธานี (โง่นคำ พรหมสาขา ณ สกลนคร)
ภริยาและบุตร
๕. ยาแม่กาสี มีบุตรหญิง ๒ คน คือ
- นางแขว้งคำ
- นางตุ้ย
ปูโตบุมโบง
อาหารคริสต์มาส
ในประเทศฟิลิปปินส์ซึ่งประชากรส่วนใหญ่นับถือศาสนาคริสต์นิกายโรมันคาทอลิก ชาวฟิลิปปินส์จะรับประทานปูโตบุมโบงเป็นของว่างหรืออาหารเช้าในช่วงเทศกาลคริสต์มาส ปูโตบุมโบงมักจะเชื่อมโยงกับพิธีซิมบังกาบีซึ่งดำเนินเป็นระยะเวลาเก้าวัน โดยผู้ค้าจะตั้งแผงจำหน่ายปูโตบุมโบงด้านนอกโบสถ์
รายชื่อตัวละครในคาแรคเตอร์ผู้พิทักษ์
รายชื่อตัวละครในคาแรคเตอร์ผู้พิทักษ์ เป็นรายชื่อของตัวละครการ์ตูนจากมังงะและอนิเมะเรื่อง "คาแรคเตอร์ผู้พิทักษ์" (Shugu Chara!)
ตัวละครหลัก
มีสัญลักษณ์เป็นรูปโพธิ์แดงสีแดง ชุดสีชมพู รันทำให้อามุมีความสามารถทางด้านกีฬา และเป็นคนกล้าแสดงออกรวมถึงพูดความรู้สึกอะไรก็ตามแต่ออกไปได้ตรงๆ แม้แต่ต่อหน้าคนมากๆ เช่น การสารภาพรัก เธอมักเตือนใจให้อามุมั่นใจในตัวผู้พิทักษ์ของเธอเสมอ
มีอาวุธคือ พู่กันยักษ์ ที่สามารถใช้สีน้ำรุ้งในการโจมตี และ ไม้บาตอง
มีท่าไม้ตายคือ โอเพน ฮาร์ต ฟูลโวลุม
·       โยรุ (ญี่ปุ่น: ヨル Yoru) คาแรคเตอร์ของอิคุโตะ มีลักษณะเหมือนแมว และเป็นผู้นำฝูงแมวในเมืองทั้งหมด มีนิสัยร่าเริง เมื่อใช้ร่างจำแรงกับอิคุโตะแล้ว จะมีชื่อว่า "Black Lynx
ดารานักร้องน้องใหม่มาแรง ที่เพลง "Meikyuu Butterfly"(ผีเสื้อในเขาวงกต)หรือเพลงเปิดตัวของเธอ ขึ้นติดอันดับ 1 ทุกชาร์ต ได้รับความนิยมมาก คนร้องเพลงนี้กันทั่วบ้านทั่วเมือง แต่เบื้องหลังการเข้ามาเป็นดาราของอุทาอุนั้นคือการหาไข่เอ็มริโอ เธอเป็นน้องสาวแท้ๆ ของอิคุโตะ อายุ14ปี เธอนั้นเป็นหญิงสาวผู้ทำได้ทุกอย่างเพื่ออิคุโตะ รักอิคุโตะมาก และรู้สึกเกลียดอามุอย่างที่สุด เพราะอามุเป็นคนที่อิคุโตะชอบ แต่เหตผลที่อิคุโตะอยู่ห่างจากอุตาอุ เพราะอิคุโตะอยากจะปกป้องน้องสาวเท่านั้น เธอนั้นสงสัยมาตลอดว่าทั้งๆ ที่เธอเป็นนักร้องชื่อดัง ทุกๆ คนต่างชื่นชอบเธอ แต่ทำไมอิคุโตะถึงไม่ชอบ เธอมีผู้พิทักษ์ชื่อ "อิล" ซึ่งมีบุคลิกนางมารที่ร้ายกาจ ชอบพูดจาเหน็บแหนมคนอื่นอย่างแรง ร่างจำแรงคือ "Lunartic Charm" แต่เธอก็มีไข่อีกฟองอยู่ในตัวมีชื่อว่า "เอล" ร่างจำแรงคือ"Seraphic Charm" มีบุคลิกเหมือนนางฟ้า ชอบแต่เรื่องดีๆ ส่วนพลังของอุตาอุคือ สามารถเปลี่ยนไข่ของผู้คนให้เป็นไข่กากบาทได้ระหว่างแสดงคอนเสิร์ต ซึ่งครั้งนึงสามารถเปลี่ยนได้มากถึง 10-20 ฟองเลยทีเดียว ระหว่างที่เธอเปลี่ยนคาแรคเตอร์ เธอจะมีปีกค้างคาวงอกออกมาจากกลางหลังซึ่งเป็นผลจากพลังของอิล
ซันโจ ไคริ (ญี่ปุ่น: 三条 海里 Sanjō Kairi)
ดาราจักรไร้รูปแบบ
แต่ก่อนดาราจักรเมฆแมเจลแลนเคยถูกจัดเป็นดาราจักรไร้รูปแบบ แต่ต่อมาภายหลังเมื่อมีการค้นพบโครงสร้างคานภายใน จึงเปลี่ยนการจัดประเภทไปเป็นแบบ "SBm" ซึ่งเป็นดาราจักรชนิดที่สี่ในบรรดาดาราจักรชนิดก้นหอยมีคาน เชื่อว่ามันน่าจะธำรงรูปก้นหอยไปได้จนกว่าจะสูญเสียแรงโน้มถ่วงและเสียรูปร่างไป
มนุษย์นกฮูก
การพบเห็นครั้งแรก
แต่ก็มีคำถามหลายคำถามตามมาเกี่ยวกับกรณีนี้ คือ
การพบเห็นครั้งที่ 2
ในปี ค.ศ. 1995 มีนักศึกษาหญิงรายหนึ่งจากชิคาโก รายงานว่าพบเห็น "มนุษย์นก" ที่มีใบหน้าที่น่ากลัว ปากกว้าง ดวงตาสว่าง หูแหลม และมีปีกแหลมคมเป็นกรงเล็บ โดยเธอได้ส่งจดหมายเล่าความทั้งหมดนี้ส่งแก่ หนังสือพิมพ์ในเมืองทรูโร
การสันนิษฐาน
เจเน็ท และ โคลิน บอร์ด นักสืบสวนเรื่องเหนือธรรมชาติชาวอังกฤษ กล่าวว่า โบสถ์มิวนานนั้นได้ถูกสร้างมาก่อนหน้านั้นนานแล้ว จึงเชื่อว่า มนุษย์นกฮูกนั้นอาจจะเป็นการสำแดงกำลังหรืออิทธิฤทธิเหนือคริสต์จักรหรือสิ่งศักดิ์สิทธิ์ทางศาสนา แต่อย่างไรก็ดี ในปี ค.ศ. 1989 พวกเขาได้ส่งรายงานในหนังสือชื่อ Modern Mysteries of the World กล่าวว่า เชื่อว่ามนุษย์นกฮูกที่มีพยานพบเห็นหลายคนนั้นอาจจะเป็นนกขนาดใหญ่ที่หลุดจากกรงเลี้ยงมา
เมตตานิสังสคาถาปาฐะ
ที่มา
ในส่วนของคาถาที่ยกมาจากเตมิยชาดกมาประกาศเป็นเมตตานิสังสคาถาปาฐะนั้น ชาตกัฏฐกถา ซึ่งเป็นอรรถกถาของชาดก ขุททกนิกาย ในพระสุตตันตปิฎก ได้อธิบายว่า พระเตมีย์แสดงปฏิบัติพระองค์เป็นคนหูหนวก เป็นใบ้ และเป็นง่อย ด้วยหวังจะมิต้องกระทำบาปกรรมจนต้องตกนรกหมกไหม้ ดังเช่นชาติที่แล้วที่ทรงเกิดเป็นพระราชาครองเมือง และได้ตัดสินโทษผู้ร้าย จนต้องตกนรก อยู่ถึง 7,000 ปีด้วยผลกรรมนั้น ดังนั้นแล้วจึงทรงปฏิบัติเนกขัมบารมีดังอธิษฐานไว้
เนื้อหา
บุคคลผู้ใดมิได้ประทุษร้ายเหล่ามิตร บุคคลผู้นั้นสักการะคนอื่น ก็จะเป็นผู้อันคนอื่นสักการะตน เคารพคนอื่น ก็จะเป็นผู้อันคนอื่น เคารพตน ย่อมเป็นผู้ได้รับความยกย่องและเกียรติคุณ